[image: image1.png]




    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 73
                                                             din 30 aprilie 2020
    privind suplimentarea numărului de posturi de asistent personal al persoanei cu handicap din cadrul Direcției de Asistență Socială Sighișoara 

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 9.932/15.04.2020 şi la Consiliul Local Sighișoara cu nr. 9.987/15.04.2020, de referatul de aprobare, înregistrat cu nr. 9.931/15.04.2020, al Primarului municipiului, în calitate de iniţiator, calitate conferită de prevederile art. 136 alin. (1) coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile:
- Hotărârii Consiliului Local Sighișoara nr. 84/29.03.2018 privind înființarea Direcției de Asistență Socială Sighișoara, cu personalitate juridică, în subordinea Consiliului Local Sighișoara, precum și aprobarea Organigramei și a Statului de funcții ale acesteia, modificată prin Hotărârile Consiliului Local Sighișoara nr. 263/20.12.2018, nr. 18/28.02.2019 și nr. 92/29.05.2019;

- Regulamentului de Organizare și Funcționare al Direcției de Asistență Socială Sighișoara, aprobat prin Hotărârea Consiliului Local Sighișoara nr. 109/18.05.2018 și actualizat prin Hotărârea Consiliului Local Sighișoara nr. 154/31.07.2018;
- Hotărârii Consiliului Local Sighișoara nr. 29/27.02.2020 privind aprobarea numărului de posturi de asistent personal al persoanei cu handicap din cadrul Direcției de Asistență Socială Sighișoara, pentru anul 2020;
- art. 40 alin. (1) și art. 44 lit. a) din Legea nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare;

- art. 6 alin. (1) și alin. (2) din Normele metodologice privind condiţiile de încadrare, drepturile şi obligaţiile asistentului personal al persoanei cu handicap, aprobate prin H.G. nr. 427/2001, cu modificările și completările ulterioare;
- art. 86, art. 87 și art. 88 din Legea nr. 292/2011, Legea asistenţei sociale, cu modificările și completările ulterioare;
- Legii - cadru nr. 153/2017 privind salarizarea personalului plătit din fonduri publice, cu modificările și completările ulterioare și prevederile H.G. nr. 935/2019 pentru stabilirea salariului de bază minim brut pe ţară garantat în plată;
            Având în vedere Raportul de specialitate al Direcției de Asistență Socială Sighișoara cu nr. 813/10.04.2020, înregistrat la Municipiul Sighișoara cu nr. 9.933/15.04.2020, prin care se propune suplimentarea numărului de posturi de asistent personal al persoanei cu handicap din cadrul Direcției de Asistență Socială Sighișoara, pentru anul 2020;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. a) și lit. d), alin. (3) lit. c) și alin. (7) lit. b), art. 139 alin. (1) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:
Art. 1. Se aprobă suplimentarea numărului de posturi de asistent personal al persoanei cu handicap din cadrul Compartimentului Asistenți personali persoane cu handicap din structura Direcției de Asistență Socială Sighișoara, începând cu data de 01.05.2020, de la 72 la 80, pentru anul 2020.
Art. 2. Date fiind prevederile art. 1 din prezenta hotărâre, Organigrama și Statul de funcții ale Direcției de Asistență Socială Sighișoara se modifică în mod corespunzător, potrivit anexelor nr. 1, respectiv nr. 2, care fac parte integrantă din prezenta hotărâre.
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara și Direcția de Asistență Socială Sighișoara.
Art. 4. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

              Toth Tivadar        

                                Contrasemnează pentru legalitate

                                                                                    SECRETARUL GENERAL al municipiului,



             Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Serviciul Resurse Umane și Administrare Sistem Informatic;
  1 ex. Biroul Buget, Contabilitate, Salarizare – Direcția Economică;
  2 ex. Direcția de Asistență Socială Sighișoara.
10 ex.
B.A. 

